CELEX: 
Language: sk
Date: 2016-12-05 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení príloha II k nariadeniu Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Všeobecný systém preferencií EÚ od roku 1971 pomáha rozvojovým krajinám v ich úsilí znižovať chudobu a podporovať dobrú správu vecí verejných a udržateľný rozvoj tak, že im poskytuje zvýhodnený prístup na trh Únie, a tým im prostredníctvom medzinárodného obchodu pomáha vytvárať dodatočné príjmy. Nariadenie Európskeho parlamentu a Rady (EÚ) č. 978/2012
                  1
                stanovuje právny rámec na vykonávanie všeobecného systému preferencií (ďalej len „VSP“). Toto nariadenie bolo vypracované tak, aby sa VSP s prihliadnutím na súčasné globálne hospodárske a obchodné prostredie sústreďoval na rozvojové krajiny v najväčšej núdzi, to znamená na najmenej rozvinuté krajiny a na ďalšie krajiny s nízkym a s nižším stredným príjmom.
            
            
               Zoznam zvýhodnených krajín podľa VSP sa uvádza v prílohe II k nariadeniu (EÚ) č. 978/2012. Podľa článku 5 ods. 2 nariadenia (EÚ) č. 978/2012 má Komisia preskúmať prílohu II do 1. januára každého roka. Pri preskúmaní by sa mali vziať do úvahy zmeny v hospodárskych, rozvojových alebo obchodných podmienkach zvýhodnených krajín.
            
            
               V článku 4 ods. 1 písm. b) nariadenia (EÚ) č. 978/2012 sa stanovuje, že preferencie VSP by sa nemali rozširovať na rozvojové krajiny, ktoré využívajú výhody z dohody s Úniou o zvýhodnenom prístupe na trh, ktorá poskytuje rovnaké alebo lepšie colné preferencie ako VSP v podstate pre celý obchod.
            
            
               V článku 5 ods. 2 písm. b) nariadenia (EÚ) č. 978/2012 sa okrem toho uvádza, že ak krajina začala uplatňovať dohodu o zvýhodnenom prístupe na trh, potom by sa VSP mal naďalej udeľovať dva roky od dátumu uplatňovania uvedenej dohody o zvýhodnenom prístupe.
            
            
               EÚ a Ukrajina podpísali 27. júna 2014 ako súčasť širšej dohody o pridružení časť týkajúcu sa prehĺbenej a komplexnej zóny voľného obchodu (DCFTA). DCFTA sa začala predbežne vykonávať od 1. januára 2016. Z toho vyplýva, že Ukrajina by od 1. januára 2018 mala prestať využívať výhody preferencií VSP, čo sa musí zohľadniť v prílohe II.
            
            
               V článku 4 ods. 1 písm. a) nariadenia o VSP sa stanovuje, že krajina, ktorú Svetová banka klasifikovala ako krajinu s vysokými alebo nadpriemernými príjmami v troch po sebe nasledujúcich rokoch, by nemala využívať výhody všeobecného opatrenia VSP. Podľa článku 5 ods. 2 písm. a) nariadenia o VSP rozhodnutie o odstránení zvýhodnenej krajiny zo zoznamu zvýhodnených krajín podľa VSP by sa malo uplatňovať po uplynutí jedného roka od dátumu nadobudnutia účinnosti tohto rozhodnutia.
            
            
               Svetová banka klasifikovala Tongu ako krajinu s nadpriemernými príjmami v rokoch 2013, 2014 a 2015. Tonga sa preto od 1. januára 2017 vypustila z prílohy II delegovaným nariadením Komisie (EÚ) 2015/1979 z 28. augusta 2015, ktorým sa menia prílohy II, III a IV k nariadeniu Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií
                  2
               .
            
            
               V roku 2016 Svetová banka klasifikovala Tongu ako krajinu s nižším stredným príjmom. Tonga by sa preto mala znovu vložiť do prílohy II k nariadeniu (EÚ) č. 978/2012.
            
            
               2.KONZULTÁCIE PRED PRIJATÍM AKTU
            
            
               V súlade s bodom 4 spoločnej dohody o delegovaných aktoch medzi Európskym parlamentom, Radou a Európskou komisiou sa uskutočnili náležité a transparentné konzultácie týkajúce sa tohto delegovaného aktu, a to aj na úrovni expertov. Konzultácie s expertnou skupinou Komisie pre všeobecný systém preferencií sa uskutočnili na stretnutiach, ktoré sa konali 27. apríla a 27. septembra 2016.
            
            
               3.PRÁVNE PRVKY DELEGOVANÉHO AKTU
            
            
               Článok 5 ods. 3 nariadenia (EÚ) č. 978/2012 splnomocňuje Komisiu na prijatie delegovaných aktov na účel zmeny prílohy II k uvedenému nariadeniu.
            
            
               Ukrajina by sa mala vypustiť z prílohy II k nariadeniu (EÚ) č. 978/2012 s účinnosťou od 1. januára 2018.
            
            
               Tonga by sa mala znovu vložiť do prílohy II k nariadeniu (EÚ) č. 978/2012 s účinnosťou od 1. januára 2017.
            
            
               DELEGOVANÉ NARIADENIE KOMISIE (EÚ) …/…
            
            
               z 5. 12. 2016,
            
            
               ktorým sa mení príloha II k nariadeniu Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií
            
         
         
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008
                  3
               , a najmä na jeho článok 5 ods. 3,
            
            
               keďže:
            
            
               (1)V článku 4 nariadenia (EÚ) č. 978/2012 sa stanovujú kritériá udeľovania colných preferencií v rámci všeobecného opatrenia všeobecného systému preferencií (ďalej len „VSP“).
            
            
               (2)V článku 4 ods. 1 písm. a) a b) nariadenia (EÚ) č. 978/2012 sa stanovuje, že výhody na základe VSP by nemala využívať krajina, ktorú Svetová banka klasifikovala ako krajinu s vysokými alebo nadpriemernými príjmami v troch po sebe nasledujúcich rokoch, ani krajina, ktorá využíva výhody z dohody o zvýhodnenom prístupe na trh, ktorá poskytuje rovnaké alebo lepšie colné preferencie ako VSP v podstate pre celý obchod.
            
            
               (3)Zoznam zvýhodnených krajín podľa všeobecného opatrenia VSP v zmysle článku 1 ods. 2 písm. a) nariadenia (EÚ) č. 978/2012 sa uvádza v prílohe II k uvedenému nariadeniu. V článku 5 ods. 2 nariadenia (EÚ) č. 978/2012 sa stanovuje, že príloha II sa má preskúmať do 1. januára každého roka. Pri preskúmaní by sa mali vziať do úvahy zmeny v hospodárskych, rozvojových alebo obchodných podmienkach zvýhodnených krajín, pokiaľ ide o kritériá stanovené v článku 4.
            
            
               (4)Podľa článku 5 ods. 2 nariadenia (EÚ) č. 978/2012 krajine zvýhodnenej podľa VSP a hospodárskym subjektom sa má poskytnúť dostatočný čas na riadne prispôsobenie sa zmene v statuse krajiny v rámci VSP. Opatrenie VSP sa má preto uplatňovať naďalej, a to jeden rok od dátumu nadobudnutia účinnosti zmeny v statuse krajiny podľa článku 4 ods. 1 písm. a) a dva roky po dátume uplatňovania dohody o zvýhodnenom prístupe na trh podľa článku 4 ods. 1 písm. b).
            
            
               (5)Svetová banka klasifikovala Tongu ako krajinu s nadpriemernými príjmami v rokoch 2013, 2014 a 2015. Tonga sa preto od 1. januára 2017 vypustila zo zoznamu zvýhodnených krajín podľa VSP v prílohe II k nariadeniu (EÚ) č. 978/2012 delegovaným nariadením Komisie (EÚ) 2015/1979
                  4
               . V roku 2016 však Svetová banka klasifikovala Tongu ako krajinu s nižším stredným príjmom. Tonga by sa preto mala znovu vložiť do prílohy II k nariadeniu (EÚ) č. 978/2012 s účinnosťou od 1. januára 2017.
            
            
               (6)Prehĺbená a komplexná zóna voľného obchodu (DCFTA), ktorú 27. júna 2014 podpísali Únia a Ukrajina ako súčasť širšej dohody o pridružení, sa začala predbežne vykonávať od 1. januára 2016. Keďže DCFTA poskytuje lepšie colné preferencie ako VSP v podstate pre celý obchod, Ukrajina by sa mala vypustiť zo zoznamu zvýhodnených krajín podľa VSP v prílohe II s účinnosťou od 1. januára 2018,
            
            
               PRIJALA TOTO NARIADENIE:
            
            
               Článok 1
            
            
               Zmeny nariadenia (EÚ) č. 978/2012
            
            
               Príloha II k nariadeniu (EÚ) č. 978/2012 sa mení takto:
            
            
               1.V stĺpci A sa vkladá tento abecedný kód a v stĺpci B tento príslušný názov krajiny:
            
            
                     
                        TO
                     
                  
                  
                     
                        Tonga
                     
                  
               
               2.V stĺpci A sa vypúšťa tento abecedný kód a v stĺpci B tento príslušný názov krajiny:
            
            
                     
                        UA
                     
                  
                  
                     
                        Ukrajina
                     
                  
               
               Článok 2
            
            
               Nadobudnutie účinnosti a uplatňovanie
            
         
         
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej Únie.
            
            
               Článok 1 ods. 1 sa uplatňuje od 1. januára 2017.
            
            
               Článok 1 ods. 2 sa uplatňuje od 1. januára 2018.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 5. 12. 2016
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  
                        Ú. v. EÚ L 303, 31.10.2012, s. 1.
               
               
                  
                     (2)
                  
                        Ú. v. EÚ L 289, 5.11.2015, s. 3.
               
               
                  
                     (3)
                  
                        Ú. v. EÚ L 303, 31.10.2012, s. 1.
               
               
                  
                     (4)
                  
                        Delegované nariadenie Komisie (EÚ) 2015/1979 z 28. augusta 2015, ktorým sa menia prílohy II, III a IV k nariadeniu Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií (Ú. v. EÚ L 289, 5.11.2015, s. 3).